**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: „Изграждане на фотоволтаична електрическа централа до 400 кW“, в землището на с. Долни Вадин, община Оряхово, област Враца, с възложители: "Парк-АБ“ ЕООД, с. Гривица, общ. Плевен, на основание чл. 5, ал. 2 от *Наредбата за ОВОС*, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация ИП предвижда изграждане на фотоволтаична електрическа централа с мощност до 400 кWр.

ИП ще се реализира в УПИ II-191, кв. 33, поземлен имот №22321.501.191, с. Долни Вадин, община Оряхово, област Враца.

Електроцентралата ще се изгради чрез монтиране на метална конструкция върху покрив на съществуваща сграда и върху терен.

Не се предвижда използването на природни ресурси. По време на строителството ще се ползва вода в минимални количества, която ще се осигури от водоноска.

Отпадъци и отпадъчни води няма да се формират.

На площадката на обекта не се очаква да бъдат налични опасни химични вещества.

Възложителят е уведомен, че инвестиционно предложение попада в обхвата на т. 3, б. „а“ – „промишлени инсталации за производство на електроенергия, пара и топла вода (невключени в приложение № 1)“ на Приложение № 2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

***ІІ. По отношение на изискванията на чл.31 от Закона за биологичното разнообразие (ЗБР):***

След направената справка се установи, че ИП не засяга защитени територии по смисъла на *Закона за защитените територии* /ЗЗТ/ и не попада в обхвата на защитени зони съгласно *Закона за биологичното разнообразие* /ЗБР/.

Най-близо разположената защитена зона, на 2,5 км разстояние е BG0000528 "Островска степ-Вадин" за опазване на природните местообитания и на дивата флора и фауна, обявена със Заповед РД-297/31.03.2021 г. на МОСВ (обн. ДВ, бр. 47/04.06.2021г.).

Инвестиционното предложение попада под разпоредбите на чл. 2, ал. 1, т. 1 от Наредбата за ОС, поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от *Закона за биологичното разнообразие.*

*Копие от писмото е изпратено до община Оряхово и кметство с. Долни Вадин.*

 /отговорено от РИОСВ-Враца на 28.08.2023 г./